Bergamotiõli - Vikipeedia, vaba entsüklopeedia

# Bergamotiõli

###

Bergamotiõli (ladina keeles Bergamiae aetheroleum) on peaaegu küpse bergamoti viljakestast (perikarbis) saadav eeterlik õli.

Bergamotiõli on roheline.

Seda kasutatakse parfümeerias ja maiustuste (kompvekkide) valmistamisel. Prantsusmaal Nancys valmistatakse 1850. aastast bergamotimaitselist suhkrut.

Samuti maitsestatakse bergamotiõliga kuulsat Earl Grey teed.

Bergamotiõli kasutatakse ka aroomiteraapias.

## [redigeeri] Tarvitamine soolegaaside vastu

Bergamotiõli kasutatakse soolegaaside vastu. Tarvitamisviisid on üldmassaaž õliga, kõhu masseerimine või määrimine õliga, kuum mähis ja jalavann. Ägedate soolegaaside korral soovitatakse kuuma mähist või kõhu massaaži kaks korda päevas.

Jalavanni puhul tuleb võtta 3 või 4 tilka bergamotiõli ning segada piima, koore või veega ja saadud segu lisada vanniveele.

Kõhumassaaži puhul tuleb võtta 5 ml külmpressi oliiviõli, millesse tuleb tilgutada 3 tilka bergamotiõli. Masseerimine toimub päripäeva. Masseeritav peab lõdvestuma ja laskma õlil rahulikult imenduda.

Alternatiivid bergamotiõlile soolegaaside puhul on piparmündiõli, apelsiniõli ja bensoeõli.

## [redigeeri] Aroomiteraapia

Aroomiteraapias omistatakse bergamotiõlile järgmisi raviomadusi:

- ajutegevuse stimuleerimine
- mõtlemisvõime tõstmine
- mälu tugevdamine
- vereringe parandamine
- lihasevalude ja muude valude leevendamine
- stressi, masenduse ja hirmu leevendamine
- unehäirete kõrvaldamine
- nahapõletike ja vinnide ravi
- söögiisu tasakaalustamine (isutuse korral tõstab isu, liigset isu vähendab)
- jämesoolepõletiku ravi
- hemorroidide ravi
- suupõletike ravi
- palaviku alandamine
- krampe leevendamine
- antiseptiline toime

Bergamotiõlil olevat ka seksuaalselt ergutav toime. Samuti tõstvat ta meeleolu.

Bergamotiõli hoidvat ära higilõhna. teda kasutatakse rasuse naha hooldamisel.

Bergamotiõliga saavat ravida ka putukahammustusi ja neutraliseeida mürke.

### [redigeeri] Hoiatused

Koos alkoholiga võivat bergamotiõli tekitada kurvameelsust.

Bergamotiõliga ei tehta päikesevanne, sest ta sisaldab 5-metoksüpsoraleeni, mis teeb naha päikesevalguse suhtes tundlikuks.

Earl Grey tee joomine väga suurtes kogustes võib blokeerida kaaliumi imendumise sooltes.

### [redigeeri] Kasutamine peavalu vastu

Aroomiterapeut Valerie Ann Worwood soovitab hirmuga segatud ängistuse (kaasnevad muretsemine, juurdlemine, rahutus, halb eelaimus või paranoia) puhul segu, milles on 15 tilka bergamotiõli, 5 tilka lavendliõli ja 10 tilka geraaniumiõli. Allasurutud ärevuse (kaasneb närvilisus, keskendumisvõimetus, ärrituvus, unetus või krooniline kurnatus) korral soovitab ta segu, milles on 10 tilka neroliõli, 10 tilka Otto roosiõli ja 10 tilka bergamotiõli. Nende segudega võib masseerida, neid võib lisada vanniveele, koos auruga sisse hingata või soe või külm mähis pea peale asetada.

### [redigeeri] Kasutamine nohu puhul

Nohu vastu kasutatakse bergamotiõli nina ümber määrituna või auruinhalatsiooni teel.

Välja otsitud andmebaasist "http://et.wikipedia.org../../../b/e/r/Bergamoti%C3%B5li.html"

##### Views

- Artikkel
- Arutelu
- Viimane redaktsioon

##### Otsi